
Franţa
Medicina şcolară are ca obiectiv promovarea sănătăţii elevilor, a bunului lor echilibru, a dezvoltării lor armoniase şi a bunei lor integrări în şcoală. Medicii şcolari, care sunt consilierii conducătorilor instituţiilor educaţionale publice, au grijă de informarea medicală a corpului didactic
.
La şcoală, la colegiu sau la liceu, medicul şcolar este înainte de toate un medic de prevenţie.

În afara problemelor de sănătate ridicate, el nu are competenţa de a îngriji copiii, astfel cum o fac pediatrii sau medicii generalişti.
Medicul şcolar urmăreşte elevii în timpul perioadei de şcoală. Din activităţile sale fac parte bilanţurile de sănătate, întocmirea unui dosar de sănătate al elevului, reperarea copiilor aflaţi în dificultate, depistarea problemelor de limbaj, controlul vaccinărilor, integrarea copiilor cu dizabilităţi sau bolnavi ori lupta împotriva discriminării. Echipa medicală (medic şi infirmieră) participă în mod egal la supravegherea igienei locurilor şi mediului şcolar.
Medicul şcolar exercită un rol de formare şi informare în cadrul instituţiilor şcolare prin:

· arătarea modalităţilor de acordare a primului ajutor elevilor;
· introducerea protocoalelor privind îngrijirile sau a proiectelor educaţionale privind sănătatea şcolarilor.

Medicul şcolar are şi un rol de informare în privinţa viciilor precum alcoolul, tutunul şi drogurile.

El trebuie să introducă dispozitive de intervenţie de urgenţă în caz de alertă privind sănătatea publică sau de evenimente psiho-traumatizante.

Fiind aproape de elevi, medicul şcolar şi infirmiera sunt adeseori confruntaţi cu probleme de rele tratamente, precum violenţele fizice, morale, sexuale, neglijenţele din partea părinţilor (de alimentaţie, igienă, protecţie). În aceste situaţii, medicul şcolar are o obligaţie de alertare.

În cazul în care elevul prezintă o infecţie particulară de natură a constui un risc pentru el şi pentru ceilalţi elevi (astm, diabet, epilepsie, tulburări de comportament), părinţii trebuie să informeze medicul şcolar sau infirmiera. La fel ca şi ceilalţi medici, medicul şcolar este obligat să respecte secretul medical. În caz de absenţă pe caz de boală, mai ales dacă este o boală contagioasă, trebuie avertizată instituţia încă din prima zi, iar absenţa trebuie semnalată în scris. La sfârşitul unei absenţe de trei zile, întoarcerea în clasă necesită un certificat medical.
Formaţi încă din 1991 la Şcoala Naţională de Sănătate Publică, medicii şcolari, denumiţi de atunci medicii educaţiei naţionale, joacă un rol de consilier şi de expert medical pe lângă conducătorii instituţiilor şcolare şi pe lângă inspectorii educaţiei naţionale.
Ei participă la diverse consilii şi comisii în cadrul instituţiei şcolare. Unii devin consilieri tehnici pe lângă rectorii academiilor. Medicii educaţiei naţionale pot elabora şi coordona proiecte de promovare a sănătăţii în mediul şcolar. 

Misiunea medicilor educaţiei naţionale se înscrie în politica de promovare a sănătăţii elevilor şi mai larg în politica naţională în domeniul sănătăţii şi al educaţiei sanitare. Rolul lor esenţial este de a interveni pentru toţi elevii în exercitarea unei acţiuni de prevenire, favorizând integrarea şcolară a copiilor cu dizabilităţi şi a tinerilor suferinzi de boli cronice. Medicii educaţiei naţionale au competenţe reale în materie de reperare a problemelor susceptibile să împiedice şcolaritatea elevului (tulburări senzoriale, probleme legate de învăţare). 

Articolul L. 541-1 din Codul educaţiei
 defineşte organizarea medicinei şcolare:

„La vârsta de şase, nouă, doisprezece şi cincisprezece ani, toţi copiii sunt supuşi în mod obligatoriu unei vizite medicale în timpul căreia se realizează un bilanţ al stării lor de sănătate fizică şi psihologică. Aceste vizite nu necesită nicio contribuţie pecuniară din partea familiilor.
Părinţii sau tutorii sunt obligaţi, prin convocare administrativă, să prezinte copiii la aceste vizite, cu excepţia cazului în care sunt în măsură să furnizeze un certificat medical atestând că bilanţul menţionat la primul alineat a fost asigurat de către un personal sanitar la alegerea lor.

Cu ocazia vizitei de la vârsta de şase ani, se organizează depistarea problemelor de limbaj şi de învăţare specifice. Medicii educaţiei naţionale muncesc în colaborare cu corpul didactic, personalul sanitar şi părinţii pentru ca o asumare a răspunderii şi un control adaptat pentru fiecare copil să fie realizate în urma acestor vizite.
Ministrul sănătăţii stabileşte, prin act normativ, pentru fiecare dintre vizitele obligatorii, conţinutul examenului medical de prevenire şi depistare.
Se efectuează examene medicale periodice în timpul şcolarităţii şi controlul sanitar al elevilor este exercitat cu concursul serviciului social, iar în instituţiile de învăţământ secundar, de către infirmiera care le este atribuită.
Vizitele obligatorii de la vârsta de nouă, doisprezece şi cincisprezece ani sunt asigurate pentru cel puţin jumătate din clasa de vârstă în cauză într-un termen de trei ani şi pentru toată clasa de vârstă în cauză într-un termen de şase ani de la data publicării Legii nr. 2007-293 din                  5 martie 2007 privind protecţia copilului.”  

Potrivit art. L. 541-2, toţi membri personalului instituţiilor de învăţământ şi de educaţie, publice sau private, şi toate persoanele care se află în contact obişnuit cu copiii din incinta instituţiilor respective sunt obligatoriu supuşi, în mod periodic, cel puţin o dată la doi ani, unui examen medical de depistare a bolilor contagioase.

Cu această ocazie, ei primesc de la medicul şcolar o informare privind cauzele, consecinţele şi mijloacele de tratament şi de luptă împotriva tabagismului, alcoolismului şi toxicomaniei.

Articolul următor prevede că în fiecare departament, arondisment şi comună având mai mult de 5.000 de locuitori şi în comunele desemnate prin ordin al ministrului se organizează unul sau mai multe centre medico-sociale şcolare pentru vizitele şi examenele reglementate.

Ele contribuie la introducerea acţiunilor coordonate de prevenire şi de educaţie sanitară prevăzute în programul regional pentru accesul la prevenirea şi îngijirile acordate persoanelor prevăzute la art. L. 1411-11 din Codul sănătăţii publice. 

Potrivit art. L. 541-4, controlul medical al activităţilor fizice şi sportive şcolare este asigurat în condiţiile prevăzute la art. L. 541-1 şi L. 541-3.
Articolul următor prevede că modalităţile de aplicare, îndeosebi condiţiile de organizare şi de funcţionare a serviciului medical şi a serviciului social adresate populaţiei şcolare, se stabilesc prin decrete. Cele care privesc probleme de doctrină medicală sunt luate în urma avizului Academiei Naţionale de Medicină.
Conform art. L. 541-6, elevii beneficiază de regimul de asigurare de accidente de muncă în condiţiile prevăzute la art. L. 412-8 din Codul securităţii sociale, cu excepţia celor din învăţământul agricol, care beneficiază de regimul specific al asigurării obligatorii instituite prin art. L. 751-1 din Codul rural.

Codul sănătăţii publice preia la art. L2325-1
 dispoziţiile art.           L.  541-1 din Codul educaţiei.

Medicii educaţiei naţionale, în strânsă legătură cu corpul didactic şi cu personalul sanitar, au răspunderea pentru controlul adaptat pentru fiecare copil şi adolescent.

Germania

Germania este o federaţie de 16 state federale. Nu există niciun sistem naţional obligatoriu de medicină şcolară
.

Vaccinarea nu este obligatorie la înscrierea în şcoală.

Conform Legii privind protecţia împotriva infecţiilor, autorităţile sanitare locale verifică nivelul de vaccinare la înscrierea în şcoală.

În plus, multe autorităţi sanitare locale analizează cardurile de vaccinare ale şcolarilor din clasa a patra, a şasea sau a zecea.

Aceste campanii au fost adeseori combinate cu reglementarea vaccinărilor.

În 2006, aproximativ 19.000 de doze au fost vaccinate de către autorităţile sanitare din landul Saxoniei de Jos (aproximativ 80.000 de noi naşteri pe an).

Autorităţile sanitare locale cooperează cu pediatrii sau cu medicii de familie pentru vaccinarea copiilor cu deficienţe. 

Italia

Din punct de vedere istoric, sistemul de medicină şcolară a fost bine dezvoltat, dar nu se mai aplică în prezent
.
Programele de vaccinări ale adolescenţilor pot fi îndeplinite de către serviciile locale de vaccinare ale Direcţiilor de Îngrijiri Medicale, care sunt răspândite pe teritoriul naţional şi au o arie mare de acoperire.

Finlanda

Atunci când copilul este înscris în şcoală, intră în cadrul medicinei şcolare şi nu mai este urmărit de către centrul de consultare postnatală. Infirmiera şcolară trece pe la şcoală două sau trei zile pe săptămână. Elevii pot merge atunci să efectueze o vizită medicală. Părinţii pot intra în contact cu infirmiera şcolară
. 
Programul de vaccinare început în centrul de consultaţie postnatală  continuă la şcoală. Infirmiera şcolară examinează sănătatea elevilor în mod periodic. Medicul şcolar o efectuează mai rar. Este de dorit ca infirmiera sau medicul şcolar să afle eventualele probleme ale copilului pentru ca acesta să poată astfel beneficia de asistenţa unui psiholog sau a unui ortofonist. Dantura şcolarilor este verificată în mod periodic şi îngrijită în centrele medicale.
Asistenţa medicală a elevilor din învăţământul primar, din instituţiile de învăţământ profesional şi din licee este de competenţa comunelor. Fundaţia pentru Sănătatea Studenţilor se ocupă de îngrijirile medicale acordate studenţilor din învăţământul superior.

Asistenţa medicală şi îngrijirile stomatologice ale şcolarilor sunt gratuite. 

Belgia

La puţin timp după ce învăţământul a devenit obligatoriu, în 1921,  elevii au beneficiat de supraveghere medicală gratuită.

În 1964, un serviciu preventiv, gratuit şi obligatoriu, a fost instituit legal pentru toţi elevii. S-a înfiinţat Inspecţia Medicală Şcolară.

Ea a fost asigurată de către medici şi infirmiere specializaţi în domeniul sănătăţii tinerilor.

Pentru instituţiile şcolare care aparţin oraşului Bruxelles, în 1960 au fost organizate de către comună două centre de medicină şcolară. Centrele de Inspecţie Medicală Şcolară au colaborat cu cele cinci centre psiho-medico-sociale organizate de către oraşul Bruxelles.

Din 1996, în oraşul Bruxelles, infirmierele din centrele Inspecţiei Medicale Şcolare şi cele din centrele psiho-medico-sociale au exercitat simultan atribuţii ale celor două categorii de centre, prin Serviciul de Prevenire şi Orientare a Sănătăţii. 

În 2001, legea din 1964 a fost abrogată, Inspecţia Medicală Şcolară schimbându-şi denumirea în Serviciul pentru Promovarea Sănătăţii la Şcoală.  

Legea federală nu mai reglementează obiectivele şi funcţionarea serviciului, ci un decret al comunităţii.

Atribuţiile legale ale Servicului pentru Promovarea Sănătăţii la Şcoală constau în principal în:

· asigurarea unui control medical al elevilor (bilanţul de sănătate şi vaccinarea);

· asigurarea profilaxiei şi depistarea bolilor transmisibile;

· stabilirea unei culegeri standardizate de date sanitare;

· elaborarea unui proiect de serviciu.
Frecvenţa, conţinutul şi modalităţile bilanţurilor de sănătate sunt stabilite de Guvern.

În anul întâi de grădiniţă, bilanţul de sănătate obligatoriu este un bilanţ parţial, care cuprinde:

· culegerea anamnezei (antecedente medicale);

· bilanţul vaccinal;

· dezvoltarea staturo-ponderală;

· examenul senzorial (văz-auz);

· examenul medical din sfera ORL şi buco-dentară;

· culegerea de observaţii despre copil.

Elevii care nu au participat la un bilanţ în primul an de grădiniţă sunt examinaţi în cel de-al doilea an.

În al treilea an de grădiniţă, bilanţul de sănătate obligatoriu este un bilanţ complet, care cuprinde:

· completarea anamnezei (antecedentelor) medicale şi şcolare;

· bilanţul vaccinal;

· examenul biometric (văz, auz, greutate, talie, analiza urinei);

· examenul clinic complet;

· evaluarea maturităţii neuro-motrice;

· depistarea eventualelor dificultăţi de limbaj.

Serviciul pentru Promovarea Sănătăţii la Şcoală realizează câte o convocare pe grupe pentru fiecare copil, împreună cu centrul psiho-medico-social competent.

În învăţământul primar, în clasa întâi, se organizează un bilanţ de sănătate complet pentru elevii care nu au beneficiat de bilanţul de sănătate complet din al treilea an de grădiniţă.

În clasa a doua bilanţul de sănătate obligatoriu este un bilanţ complet, care cuprinde:

· completarea anamnezei (antecedentelor) medicale şi şcolare;

· bilanţul vaccinal, cu repetarea vaccinărilor de la vârsta de     6 ani;
· examenul biometric (văz, auz, greutate, talie, analiza urinei);

· examenul clinic complet.

În clasa a patra, bilanţul obligatoriu este un bilanţ parţial, care constă în examinarea vederii.
În clasa a şasea, bilanţul de sănătate obligatoriu este un bilanţ complet, care cuprinde:

· completarea anamnezei (antecedentelor) medicale şi şcolare;

· un chestionar adresat elevilor asupra obiceiurilor lor de viaţă privind sănătatea;

· bilanţul vaccinal, cu repetarea vaccinărilor;

· examenul biometric;

· examenul clinic complet.

În învăţământul secundar şi secundar complementar, în anul întâi, în primul an complementar, în al doilea şi al patrulea an din învăţământul general sau tehnic de tranziţie, bilanţul de sănătate obligatoriu este un bilanţ complet, care cuprinde:
· completarea anamnezei (antecedentelor) medicale şi şcolare;

· un chestionar adresat elevilor asupra obiceiurilor lor de viaţă privind sănătatea;

· bilanţul vaccinal, cu repetarea vaccinărilor (împotriva difteriei-tetanosului spre 15-16 ani);

· examenul biometric;

· examenul clinic complet.

În al doilea şi al patrulea an din învăţământul profesional sau tehnic de calificare şi în centrele de formare în alternanţă, bilanţul obligatoriu este un bilanţ complet, de acelaşi fel ca şi cel practicat în anul întâi, examenul clinic complet variind în raport cu orientarea profesională. În centrele de formare în alternanţă, bilanţul are loc în anul întâi al acestui tip de învăţământ, iar apoi din doi în doi ani.
În învăţământul specializat, bilanţul de sănătate obligatoriu este un bilanţ complet, care cuprinde:

· completarea anamnezei (antecedentelor medicale) realizate pentru orientarea în învăţământul specializat;

· bilanţul vaccinal, cu repetarea vaccinărilor;

· examenul biometric;

· examenul clinic complet, în funcţie de orientarea profesională.
În învăţământul specializat, bilanţul are loc în anul întâi al acestui tip de învăţământ, iar apoi din doi în doi ani.

Medicul şcolar poate decide realizarea unor bilanţuri de sănătate suplimentare specifice.

Vaccinările propuse de serviciul din oraşul Bruxelles sunt:

· în clasa a doua – vaccinul de combatere a poliomielitei, tusei convulsive, difteriei şi tetanosului. Această vaccinare se repetă pentru copiii care nu au beneficiat de acest vaccin realizat de preferinţă către vîrsta de 5-6 ani;
                                - vaccinul contra rujeolei, rubeolei şi oreionului. Această vaccinare se repetă pentru copiii care nu au beneficiat de acest vaccin realizat de preferinţă către vîrsta de 12-13 ani.
· în clasa a şasea - vaccinul contra rujeolei, rubeolei şi oreionului. Se realizează o primă doză pentru copiii nevaccinaţi împotriva acestor maladii şi/sau o a doua doză care trebuie realizată către vârsta de 11-12 ani pentru ceilalţi copii. Pentru copiii care nu au fost vaccinaţi împotriva rujeolei, rubeolei şi oreionului, înaintea clasei a şasea se repetă vaccinările. Cele două doze trebuie efectuate la un interval de minim patru săptămâni;
                              - vaccinul împotriva hepatitei B. Această vaccinare este propusă pentru copiii care nu au fost încă vaccinaţi şi se administrează în trei doze.

· în învăţământul secundar, către vârsta de 15-16 ani – vaccin împotriva difteriei şi tetanosului. Această vaccinare trebuie repetată la fiecare 10 ani;
· pentru cei care urmează studii de puericultură sau de asistenţi medicali, servicul de medicină şcolară împreună cu medicina muncii propun vaccinarea împotriva hepatitelor A şi B pentru cei care nu au fost încă vaccinaţi.

Guvernul stabileşte lista bolilor transmisibile care implică introducerea măsurilor de profilaxie şi de depistare pentru a evita răspândirea lor în mediul şcolar.
Măsurile pe care medicul şcolar trebuie să le ia sunt direct legate de tipul bolii incriminate.

Acestea sunt măsuri generale de igienă şi măsuri care se adresează elevului bolnav şi/sau elevilor care au intrat de obicei în contact cu acesta.
În funcţie de gradul de urgenţă şi/sau de numărul bolilor înregistrate într-o instituţie şcolară, se disting două categorii de boli:

· bolile pentru care se iau măsuri de urgenţă (trebuie declarate cât mai repede posibil la servicul de medicină şcolară);
· bolile pentru care se iau măsuri mai puţin urgente şi/sau sunt în funcţie de numărul de cazuri care se prezintă.

Bolile transmisibile trebuie declarate medicului şcolar pentru a lua măsuri profilactice.
Pentru beneficiul elevilor trebuie să existe o veritabilă colaborare între părinţi, directorul şcolii, medicul generalist sau pediatru şi medicul şcolar.

Părinţii elevilor care prezintă una dintre bolile transmisibile trebuie să informeze fie directorul şcolii, fie medicul şcolar din instituţia de învăţământ în care este înscris copilul.

De asemenea, directorul instituţiei şcolare trebuie să informeze medicul şcolar din momentul la care a luat cunoştinţă de o boală transmisibilă înregistrată la unul dintre elevii săi.

Graţie unei colaborări eficace între diverşii intervenienţi este posibilă lupta împotriva bolilor transmisibile în cadrul diferitelor instituţii şcolare.

Pentru instituţiile şcolare subvenţionate de Comunitatea franceză, servicul de medicină şcolară elaborează cel puţin un proiect de serviciu pentru ansamblul instituţiilor şcolare cu care a încheiat o convenţie.

Proiectul de serviciu defineşte politica de sănătate şi priorităţile pe care serviciul înţelege să le dezvolte pentru instituţiile şcolare, pe baza nevoilor lor de sănătate şi a priorităţilor sănătăţii publice astfel cum sunt definite în programele de promovare a sănătăţii Comunităţii franceze.

Stabilirea unei culegeri standardizate de date sanitare trebuie să permită:

· formarea unei imagini de ansamblu privind sănătatea elevilor din Comunitatea franceză;
· orientarea mai bună a programelor de promovare a sănătăţii în şcoală, potrivit rezultatelor analizei datelor recoltate.

Guvernul fixează modelul acestei culegeri, precum şi conţinutul informaţiilor sanitare care sunt reţinute. Datele sunt transmise administraţiei în mod anonim.

Din anul şcolar 2006-2007, aceste date stocate în format electronic sunt codate.

Servicul pentru Promovarea Sănătăţii în Şcoală este gratuit.

Promovarea sănătăţii în şcoală este obligatorie în toate instituţiile de învăţământ de bază şi de învăţământ secundar general şi special, precum şi în centrele de educaţie şi de formare în alternanţă, organizate sau subvenţionate de către Comunitatea franceză.

Serviciile îşi exercită atribuţiile în colaborare cu serviciile psiho-medico-sociale, părinţii, medicii generalişti şi pediatrii şi cu centrele locale de promovare a sănătăţii, cu centrele specializate în ocrotirea copilului şi a tinerilor şi cu serviciile de prevenire şi protecţia muncii.

Serviciul de medicina muncii funcţionează în condiţiile prevăzute de Guvernul Comunităţii franceze.

Organul de conducere al serviciului încheie o convenţie privind mijloacele şi modul de punere în aplicare a atribuţiilor serviciului, în colaborare cu conducerea instituţiilor şcolare.
Dacă se opun faptului ca bilanţul de sănătate să fie realizat de Servicul pentru Promovarea Sănătăţii în Şcoală împreună cu conducerea şcolii cu care a încheiat o convenţie, părinţii, persoana sau instituţia care are grijă de copilul minor sau elevul major sunt obligaţi să facă un bilanţ de sănătate individual la un alt serviciu agreat.
Serviciile beneficiază de o subvenţie anuală globală, calculată pe baza unei sume forfetare stabilite de Guvern per elevul înscris regulamentar în instituţiile şcolare cu care au încheiat o convenţie. 

